Marín abre o prazo de presentación de ofertas para construír o Auditorio - Pontevedra Viva\nManuel Santos, María Ramallo e Marián Sanmartín\nVenres 13 de Setembro, 2019 ás 15:09 do Venres 13 de Setembro, 2019\nA alcaldesa de Marín, María Ramallo, acompañada polos concelleiros Marián Sanmartín e Manuel Santos, anunciou este venres a finalización da elaboración dos pregos de contratación do Auditorio.\nAgora, ábrese o prazo de presentación de ofertas, que terá unha duración dun mes. A empresa que saia escollida do concurso público terá despois ata catro meses para redactar o proxecto construtivo, que será o que finalmente se licite e se leve adiante para erixir "un equipamento cultural moi demandado pola sociedade marinense", afirmou a alcaldesa.\nSegundo a rexedora, este trámite supón o "pistoletazo de saída" a unha das actuacións principais da Estratexia EDUSI Marín 2020, financiada polo Fondo Europeo de Desenvolvemento Rexional. Estes fondos europeos cubrirán un 80% do custo total da obra, que ascende a 4 millóns de euros (IVE incluído). O 10% restante será abonado cos recursos propios do Concello, contemplados no seu Plan Orzamentario do 2019.\nO edificio situarase na parcela que actualmente existe detrás da marquesiña e das canchas deportivas da Praza de España. A superficie total dela é de 2.000 metros cadrados.\nA alcaldesa insistiu na idea que ten o Concello de crear un equipamento que non sexa "un centro cultural ao uso, senón que poida servir como espazo polivalente para albergar exposicións e todo tipo de actividades culturais".\nO proxecto que presenten os técnicos ou arquitectos que se animen a presentar a súa oferta terá que coidar a estética do edificio, a súa capacidade e volume e que teña un deseño que se integre a nivel paisaxístico co espazo portuario e costeiro no que se emprazará o Auditorio.\nPrecisamente, a intención do Concello é a de mellorar a imaxe deste espazo pertencente ao núcleo urbano da vila, facendo del un centro neurálxico do ocio e a cultura no municipio.\nMaría Ramallo arranca de Núñez Feijóo o seu compromiso para colaborar no novo auditorio


Xornal Vigo: A rampla da praia da Mourisca quedará reformada no prazo de quince días\nO Servizo Provincial de Costas e o Concello de Vigo iniciaron esta semana a reparación da rampla da praia da Mourisca (tamén coñecida como Matadeiro) e a obras quedará finalizada no prazo de quince días. O investimento ronda os 33.000 euros e inclúe o control arqueolóxico por parte do Concello.\nA reparación da rampla do Museo do Mar hacia a praia de Mourisca (tamén coñecida como Matadeiro), na parroquia viguesa de Alcabre, comezou esta semana por parte do Servizo Provincial de Costas, que se encargará da reforma do acceso ao areal a petición do Concello de Vigo.\nSegundo informou o alcalde en rolda de prensa, o importe da obra é de preto de 29.000 euros e outros 4.000 destinados ao control arqueolóxico por parte do Concello. O prazo de execución é de 15 días, polo que os traballos quedarán finalizados este mes de novembro.\nAbel Caballero lembro que a rampla estaba en moi mal estado debido aos golpes de mar durante os temporais e que na zona existen dous xacementos de gran importancia para coñecer a historia da cidade.\nA obra consiste no desmonte e posterior reconstrución da rampla cos mesmos materiais que quedan, mantendo as súas dimensións e pendente, pero xirando lixeiramente o seu su trazado en planta para encostala ao muro existente.


O Concello de Vigo deberá repetir as eleccións de laborais pola denuncia da CUT contra o laudo arbitral do proceso | Noticias Vigo\nPublicado por Noticias Vigo o día 18/09/2020 na sección de CUT,Galicia,Sindicatos,Vigo\nO mes de novembro de 2019 celebráronse eleccións sindicais no Concello de Vigo. Dende que se tivo coñecemento da presentación de candidaturas da CUT comezaron as manobras antisindicais por parte doutros sindicatos que non querían a ninguén máis no Concello. Os nosos candidatos e candidatas foron interpelados constamente para que abandonaran a candidatura con ameazas que chegaron á perda do emprego.\nA CUT, como sindicato de clase, denunciou esta situación entendendo que se estaba a vulnerar o noso dereito a presentar candidaturas, sendo o máis chocante que o resto de sindicatos defenderan que a nosa candidatura non fora validada, esta actitude moito máis propia das empresas terán que explicala eles.\nNon conseguiron tombar a lista de funcionarios pero si a de persoal laboral de especialistas. Acudimos entón a un laudo arbitral que se posicionou coa actitude menos favorábel á liberdade sindical; a súa decisión obstaculizou que se presentara a candidatura da CUT con argumentos peregrinos, defendendo no laudo o dereito consuetudinario, é dicir, que era costume nos laudos de Vigo invalidar candidaturas que non reúnan todos os candidatos na data de proclamación, lectura que non se pode sacar de ningunha redacción da lei como ben aclara a sentenza.\nO Xulgado do Social Nº 4 de Vigo ven de dar a razón á demanda da CUT, aclarando que a regra do 60% da candidatura debe aplicarse dende o coñecemento da mesa, e non dende a proclamación da mesa. Obriga tamén a sentenza a repetir o proceso electoral no Concello de Vigo na mesa de laborais.\nParabenizámonos desta sentenza porque obriga a mudar unha doutrina pouco protectora dos dereitos dos traballadores e traballadoras nos laudos arbitrais de Vigo e fai xustiza co demandado pola CUT.\nÓscar Vilar: "a Xunta deberá explicar no Parlamento…\nO comité provincial referenda a Carmela Silva para…\nA CUT denuncia ao “cherif” Caballero pague a…\nA Fundación Matrix acosa ás traballadoras denuncia a…


E (curtametraxes) :: CINE GALEGO\nInicio > E (curtametraxes)\nE boteime a andar\nNesta fita intimista, o camiñar polos diferentes lugares naturais ou artificiais, léva ao protagonists ata unha bonita praia do mar. A historia comeza cando chega ao mar...\nA Eco quitáronlle a voz, e condenárona a repetir o que dicían os demais. Anulada, decide refuxiarse nunha cova e afastarse do trato humano.\nUn home de negocios soborna a outro para obter datos confidenciais. Pero a el vanlle roubar esa información e a súa vida pode dar un xiro de cento oitenta graos.\nEcos, a ninfa Eco\nNun tanatorio calquera, un empregado fica a soas cun mozo falecido para podelo adecentar e preparar para que a familia o poida ver no seu velatorio.Algo vai suceder para que non sexa posíbel amañar ao morto...\nConta a vivencia de dúas parellas novas, mais ás portas da madurez persoal, que se ven implicadas nunha trama sentimental que rematará de xeito dramático.\nUn mozo esperta coa nova dun accidente de transito dunha moza. As consecuencias disto serán moi tráxicas para o mozo, ou non?...\nElia e o libro\nElia emprende camiño do Pico Sacro, cun libro e unha misión que lle encomendou seu pai. No mesmo monte enfrontarase ao poder da malvada Lupa, que pretende pusuír ese libro e que tentará impedir que libere ao seu criado Nuno, e aos santos Teodoro e Athanasio.\nUnha nai heroica coida do seu fillo, un camión de butano acode a unha cita periódica, un fillo labra un eterno tiracroios, uns recordos confúndense coa realidade, unha tumba e o ruído dunhas máquinas fan que a historia non teña un final feliz.\nGeorge Amherst, un individuo que conduce o seu Cadillac Deville polo deserto de Arizona. Foxe dunha pantasma que non é quen de deixar atrás.\nEncontros na terceira idade\nO que menos esperaba a señora Amalia era que ao sachar na horta ían comezar a darse sucesos inexplicábeis... Hai un mundo aí afóra.\nDous amigos pasan a tarde xogando a videoxogos e buscando posibles enfoques e situacións para contar nunha curtametraxe a historia que tieñen en mente.\nA comunicación en liña e as novas tecnoloxías fannos en moitas ocasións ser escravos destas e deixar ao carón as relacións persoais e o contacto directo coa xente\nUn día calquera, un domingo quizais, mellor despois do xantar, ou de botar unha soneca... pos o teu traxe de romano, ou a túa perruca de sueco, o teu disfrace de corvo, a túa gabardina con parches, ou esa dentadura que che desfigura o rostro... e vas ti, e baixas á rúa, e sen preguntarte o porqué, camiñas e converxes... déixaste levar por inercia..\nNesta vida de cans, un home está a piques de vivir o peor día da súa vida. Unha comedia surrealista entrelazada con suspense onde sobran as palabras. A historia vira ao redor dun personaxe que se sente acovardado ante as situacións ás que se enfronta.\nEntre o lóstrego e o trono\nDurante o ano 2013, Xacio acompaña a Anacos, curtametraxe feita no 2012, no seu percorrido po festivais. Ao rematar e facer inventario: uns cantos vídeos sen un propósito claro e varias fotos de xanelas.Sobre o tempo entre obra e obra. Sobre a busca da idea. Sobre o medo a que non sexa a axeitada.\nSe tes pensado suicidarte tirándote á vía do tren, estaría ben que tiveras un seguro de vida. Xa sabes que os vendedores de seguros aparecenche nos lugares más insospeitados.\nBerto esperta desmotivado, sen desexo de facer nada, e vai dar unha volta co seu compañeiro de piso, lembrando o seu pasado. Ve unha realidade que quizais non é real, ou si?.\nUn panfleto contra o alcol. Salvador, antes de ir traballar, despois de comer, antes de durmir... sempre visita o bar para tomar unha chiquita, un cubata, ou un brande. Esperanza, a súa muller, dálle a elexir, entre a familia ou a bebida, e marcha co fillo á casa da avoa.\nDúas persoas “un pouco rariñas” atópanse nunha estación de tren. El debuxa e ela non para de tecer. E claro, xorde un amor tímido. Pero hai un obstáculo que semella insalvábel.\nCando o equilibrio se perde Pobo esperta do seu letargo. Cos ollos cegos e sen orientación Pobo necesita respostas. Comeza entón a viaxe de Pobo a través dun mundo metafísico onde interectuará con todos aqueles conceptos que o despertaron do seu letargo.\nEmilio vive só nun pequeno apartamento, refuxiado no anonimato dunha grande urbe. Un día ao ir traballar sofre un accidente que lle fará cambiar a forma de ver as cousas. Esta obra é a terceira parte dunha pentaloxía adicada a os sentidos. Corresponde neste caso á vista.\nUnha moza chega correndo a unha azotea, semella que coa intención de tirarse ao baleiro. O único que sabemos dela é que leva posto un traxe de noiva, máis nada. Achega os pés á mesma marxe do edificio, con moito coidado, e olla ao lonxe. E chora. Chora, sen máis.\nNos baixos fondos da cidade non se pode confiar en ninguén, por moito que alguén poida crer que se atopa seguro, sempre hai quen che poda pisar a mellor das túas mans. l\nUn misterio está a agardar por nós nun piso calquera dun lugar calquera. É o misterio mesmo o que nos narra a historia do que puido ser, do que foi.


Un momento da conferencia de imprensa da Mesa\nOs dereitos lingüísticos da poboación galega están a ser vulnerados, con incumprimentos en todas as áreas onde o Estado e a Xunta deben garantir a presenza normal do galego: educación, vida social e económica, xustiza, cultura, medios de comunicación, relacións transfronteirizas, etc. Esta é a cerna do relatorio sobre a situación do galego que A Mesa pola Normalización Lingüística (MNL) entregará o vindeiro 3 de novembro, en Dublín, ao director do Secretariado da Carta Europea das linguas rexionais ou minoritarias do Consello de Europa\nA entrega formal terá lugar no marco da Asemblea xeral da Rede Europea para a Igualdade das Linguas (ELEN) antes do encontro que o Comité de expertos manterá a finais de ano con entidades sociais e organismos públicos para a avaliación da Carta e emitir o seu informe definitivo para o Consello de Ministros. ELEN é unha entidade co status de entidade consultiva do Parlamento Europeo, do Consello de Europa, as Nacións Unidas e a UNESCO e que aglutina 150 entidades representativas de 45 linguas minorizadas de Europa en 23 estados europeos\nDesde A Mesa adiantaron esta terza feira que quer o Estado quer a Xunta incumpren as súas obrigas en todas as áreas nas que deben garantir a presenza normal do galego: educación, vida social e económica, xustiza, cultura, medios de comunicación ou relacións transfronteirizas, entre outras.\nNo relatorio faise un detallado repaso polos diferentes ámbitos e tomando o pulso á situación do idioma. Así, por exemplo, e no que atinxe ao ensino constátase que se mantén o decreto de plurilingüísmo a pesar das recomendacións do Comité de Expertos e do Consello de Ministro do Consello de Europa; e que o ensino público non garante o ensino en galego como estabelece a Carta. En xustiza incídese en que “continúa sen haber garantías para o desenvolvemento da xustiza en galego”; e en economía denuncian cuestións como que non haxa ninguna entidade financeira que permita facer todos os trámites en galego.\nA Carta europea das linguas rexionais ou minoritarias é un tratado internacional promovido polo Consello de Europa para garantir a normalidade das linguas minorizadas que o Estado español ratificou en 2001 no seu grao máximo. Segundo a Carta, o Estado ten que garantir o uso pleno do galego nos territorios onde é oficial ou está protexido polo estatuto en ámbitos como educación, xustiza, administración, relacións sociais e económicas, cultura ou relacións transfronteirizas. Isto afecta Galiza e as zonas de lingua galega de Castela e León.\nEn ocasións anteriores, os expertos europeos alertaron sobre as graves deficiencias na aplicación da Carta, nomeadamente no do ensino, o que motivou unha recomendación do propio Consello de Ministros sinalando que a introdución doutra lingua non podía servir de escusa para a eliminación da propia no ensino. Porén, nesta ocasión, o Estado remitiu ao Comité de Expertos un informe que, segundo A Mesa, "manipula os datos e que mente", co fin de obter unha avaliación positiva. "O Estado mente ao Consello de Europa manipulando os datos oficiais", asegurou Marcos Maceira, presidente da Mesa.\nA Mesa advirte ao Consello de Europa que o Estado e a Xunta vulneran os dereitos...


26-04-2018 As xornadas técnicas de GALISENIOR están abertas aos profesionais que traballan cos nosos maiores\n>> O comité asesor do Salón Internacional das Persoas Maiores reuniuse hoxe en Expourense para perfilar o programa desta cita que se celebra os días 9 e 10 de maio\n>> Ademais das conferencias, haberá un programa de actividades dirixidas a fomentar o envellecemento activo e saudable\nOurense, 26/04/2018.- As xornadas técnicas de Galisenior converteranse un ano máis no punto de encontro para os profesionais dos sectores sociosanitario e xerontolóxico de Galicia e do Norte de Portugal e tamén para os coidadores de maiores e dependentes. Nelas abordarase dende distintas perspectivas a situación actual dos maiores na nosa comunidade e contarán coa participación dos colexios profesionais de Psicoloxía, Traballo Social e Educación Social, investigadores das universidades galegas e empresas do sector. Galisenior é a única feira destas características que se celebra no noroeste peninsular e que está especialmente dirixida a un núcleo de poboación que representa o 25% da demografia galega, ás súas familias e aos profesionais que traballan neste sector.\nO programa de actividades da 11ª edición do Salón Internacional das Persoas Maiores, que se celebrará os días 9 e 10 de maio, foi perfilado esta mañá en Expourense durante a segunda reunión do comité asesor no que participaron a técnica de Servizos Sociais do Concello de Ourense, María José Valeiras; o vicedecano da Facultade de Ciencias da Educación da Universidade de Vigo, Xosé Manuel Cid; o codirector da Cátedra Cruz Vermella Nacional da USC, José Manuel Mayán; a vogal do Colexio Oficial de Traballo Social de Galicia, Obdulia Pérez; o representante de SECOT España, Ignacio Martín; o responsable de Relacións Institucionais de Caser Resindecial, Jacobo Rubín; a coordinadora das Aulas da Terceira Idade, ATEGAl, María Luisa Justo; a presidenta da Asociación Diabética Auria, Paz Gómez e o coordinador técnico da Federación Galega de Asociacións de Familiares de Enfermos de Alzheimer, FAGAL, Javier Hermida. Tamén asistiron a esta reunión o coordinador do programa universitario de mariores do Campus de Ourense, Alberto Vaquero, quen exercerá de presidente do comité asesor de Galisenior 2018, e os representantes da dirección de Expourense.\nDurante esta reunión perfiláronse as mesas de traballo que se van celebrar nesta edición e que xirarán, entre outros, sobre os seguintes temas: “Perspectivas en Galicia para a atención de Demencias Neurodexenerativas”; “A Calidade Asistencial na atención socio-sanitaria”; “O empobrecemento das persoas maiores” ou a mesa que organizará o Grupo de Investigación en Xerontoloxía da Universidade da Coruña no que abordarán o percocrrido dende a investigación á aplicación clínica.\nPor outra parte, as actividades dirixidas aos maiores e tamén ás súas familias de Galisenior 2018 promoverán un envellecemento activo e saudable a través do exercizo físico, estimulación da memoria ou traballos manuais. Algunhas das novidades desta edición serán a charla sobre “Cambios na fala, cambios na mente” que vai impartir o Colexio Oficial de Psicoloxía de Galicia, e o obradoiro de “Musicoterapia xerontolóxica” a cargo de Instituto Xerontolóxico Galego e da Cátedra Cruz Vermella da Universidade de Santiago de Compostela.\nO programa de actividades pode consultarse a través da web do evento www.galisenior.es. A asistencia e participación nas actividades do salón é gratuíta.


Industria conserveira de Camariñas: Ana Miranda e Daniel Rodas interesáronse polo sector - Campañas - BNG de Camariñas - BNG - Bloque Nacionalista Galego\nBNG de Camariñas 31 out. 2013 - 20:36\ncamariñas industria conserveira ana miranda daniel\nDentro da Campaña que está levando a cabo o BNG de Camariñas para apoiar e revitalizar os sectores productivos, encádrase a visita que no día de hoxe se realizou a Industria Conserveira de Camariñas por parte dunha delegación do BNG de Camariñas, da Eurodiputada do BNG Ana Miranda e o Diputado Autonómico do BNG para asuntos de Pesca Daniel Rodas.\nA delegación do BNG visitou a conserveira Cerdeimar, que é unha empresa que xera unha meirande postos de traballo no noso concello e emprega a unha boa parte de mulleres da nosa localidade. Tanto Ana Miranda como Daniel Rodas interesáronse polas dificultades que está atravesando o sector e tamén por coñecer os proxectos futuros da Industria Conserveira como fonte e motor de creación de emprego para Camariñas. Ana Miranda e Daniel Rodas informaron das iniciativas levadas a cabo no parlamento europeo, autonómico e estatal a prol da Industria Conserveira. Así mesmo, amosaron a sua preocupación pola situación que está atravesando o sector que conta con unha lixeira caida na producción como consecuencia de menor número de ventas no mercado interior como consecuencia da caída da demanda.\nGaliza supon o groso da actividade nun sector que soportou un forte proceso de reconversión.A industria conserveira é moi importante para Galiza e para Camariñas para xerar emprego, xa que o noso pais manténse como primeira zona de producción de conservas e semi-conservas.O xerente de Cerdeimar e os deputados amosaron a preocupación pola amenaza asiática. O acordo de libre comercio entre a UE-Tailandia eliminaría os aranceis que gravan a importación e ameazaría fortemente o futuro do sector na Galiza, ademáis Tailandia produce a baixo coste e non está suxeita ao cumprimento en materia medioambiental, sanitaria e laboral.\nFinalmente os diputados do BNG comprometeronse en continuar na loita para protexer o sector Conserveiro e pular por conquerir que siga a ser un dos motores económicos e de creación de emprego en Camariñas e no noso pais.\nO BNG COS SECTORES PRODUCTIVOS DE CAMARIÑAS : A PESCA, O MARISQUEO, O COMERCIO LOCAL...


Programación do nadal de Verín 2017-18 | CCU AEVER\nUn ano máis presentámosvos as actividades e iniciativas que se levarán a cabo durante este nadal para incentivar e dinamizar o comercio local en Verín.\nEste nadal fai as túas compras en Verín. Compra e gaña 1000€\nPor cada compra superior a 10€ en calquera dos establecementos asociados a CCU AVER Verín, recibirás un boleto para participar no sorteo de 1000€.\nTes do 5 de decembro ao 2 de xaneiro para comprar e xuntar boletos.\nO sorteo realizaráse o día 3 de xaneiro no pavillón dos deportes de Verín, durante a Gala do Show dos paiasos, ás 20:00.\nÓ día seguinte, 4 de xaneiro, o gañador poderá disfrutar o premio mercando en, polo menos, 5 establecementos asociados. O máximo importe gastado en cada un deles será de 200€.\nXa son tres os anos que podemos desfrutar en Verín da pista de patinaxe sobre xeo. Pero como novidade, este ano trátase de unha pista sobre xeo natural, sendo obrigado o uso de guantes.\nEstará aberta do 22 de decembro ao 30 dedecembro, de 11:00 a 14:00, e de 16:00 a 22:00, na Praza García Barbón.\nO prezo da entrada é de 5€. Pero comprando nos establecementos asociadoas a CCU AEVER e AEHCOM conseguirás un ticket desconto de 2€.\nApertura das tendas os domingos 24 e 31\nPara facilitar as compras destes días tan especiais, a maioría dos asociados a CCU AEVER abrirán as súas portas os días 24 e 31 de decembro.\nXa non hai escusa para os máis despistad@s!\nConcurso de escaparates de nadal 2017\nA partir do 18 de decembro os escaparates participantes encherán as rúas de Verín de luz e orixinalidade.\nO tema a desenvolver será sobre o nadal, deixando total liberdade no tocante a técnica e estilo, valorando estes tres criterios: creatividade e orixinalidade; combinación de elementos e cores; iluminación e composición.\nA inscrición realizarase a través da Cámara de comercio ou directamente no Concello de Verín.\nOs premios entregaránse durante a Gala de Nadal do día 3 de xaneiro no pavillón dos deportes. 1º: 150€ + diploma, 2º: 100€ + diploma, 3º: 50€ + diploma.\nO día 29 de decembro no Pavillón Municipal de Verín teremos a sorte de disfrutar dos concertos de Neiz, Chips Rahoy, Millo, A.C. Música Tradicional de Monterrei - Banda de Gaitas Nova Era, Xestreu, Guezos, OUTLINES e Discomóbil A Gramola.\nAdemais pola tarde, a partir das 17.00 horas, teremos actividades para os máis cativos nas que fomentaremos e implicaremos a problemática forestal.\nE durante a xornada da noite poderemos disfrutar do pincho solidario no que participan numerosos locais da zona!\nOs Concertos Expansivos por un Monte Vivo terán unha entrada solidaria de 5€ destinada integramente a iniciativas de recuperación ambiental dos ecosistemas danados e actividades pedagóxicas para difundir a importancia dun monte vivo.\nO día 3 de xaneiro a partir das 18:30, no Pavillón dos deportes de Verín, celebrarase a Gala "Show dos paiasos", na que teremos músicas, os personaxes preferidos polos máis peques, concursos... Sorpresas e diversión para todos os públicos garantizadas.\nAntes do remate da gala, ás 20:00 realizarase o sorteo de 1000€ e a entrega de premios aos escaparates gañadores.


Saúde mental: presta atención aos nenos, nenas e adolescentes que che rodean | Consumer\nUNICEF fai un chamamento paira coidar a saúde mental da infancia e adolescencia e romper o silencio que aínda existe ao redor desta realidade máis visible coa pandemia\nFalar alto e claro dos nosos medos, angustias, debilidades ou sentimentos coas persoas que máis queremos, compartir e escoitar abertamente e activamente, pedir axuda cando a necesitamos… Son xestos sinxelos do noso día a día aos que en moitas ocasións non prestamos a atención que merecen. Pero debemos facelo. Neste artigo, UNICEF fai un chamamento paira coidar a saúde mental da infancia e adolescencia e romper o silencio que existe ao redor de una realidade que se ha visibilizado e aumentado tras a crise da covid-19.\nSaúde mental, infancia e adolescentes\nA saúde mental é a materia pendente de toda a sociedade. Así o corrobora o informe de UNICEF (‘Estado Mundial da Infancia 2021. Na miña mente: promover, protexer e coidar a saúde mental da infancia‘) con datos que reflicten un panorama gris en canto a saúde mental: máis dun de cada sete adolescentes de 10 a 19 anos en todo o mundo ten un problema de saúde mental diagnosticado e cada ano case 46.000 adolescentes suicídanse, sendo esta una do cinco principais causas de morte paira este grupo de idade.\nAínda está moi presente o estigma asociado aos problemas de saúde mental, aínda que se observa que os propios nenos, nenas e adolescentes están a empezar a falar cada vez máis abertamente de como senten e das súas necesidades. A saúde mental forma una parte integral da saúde física; non podemos considerala doutra maneira. Tanto nos países ricos como nos pobres, non se fixeron os esforzos suficientes paira comprender esta cuestión e investir nela, a pesar de que desempeña un papel fundamental paira o potencial de todos os nenos e nenas.\nPaira construír sociedades sas, para que equiparemos os trastornos asociados á saúde mental, como o trastorno por déficit de atención e hiperactividade (TDAH), a ansiedade, o autismo, o trastorno bipolar, o trastorno da conduta, a depresión, os trastornos alimentarios, a discapacidade intelectual ou a esquizofrenia, á saúde física como as escordaduras ou as dores de costas, para que normalicemos o tabú existente, é fundamental:\nApoiar a saúde mental dos pais, nais e persoas coidadoras.\nGarantir que as escolas protexan a saúde mental mediante servizos de calidade e relacións positivas, reforzando o seu rol.\nRomper o silencio que rodea aos problemas de saúde mental, afrontando o estigma, promovendo una mellor comprensión da saúde mental e tomando en serio as experiencias dos nenos, as nenas e os mozos.\nO benestar emocional lógrase coidando a nosa mente e tamén o noso corpo. Escoitando o que hai na nosa mente e na mente dos nenos, nenas e adolescentes que nos rodean. A próxima vez que che pregunten que tal estás?, deixa o piloto automático en casa e fala do que hai na túa mente. A próxima vez que preguntes a alguén que tal estás?, escóitalle, pero escóitalle ben. Hai persoas que nos están lanzando un SOS e non lles estamos escoitando. Porque falar do que hai na nosa mente fainos máis fortes.\nSaúde mental de nenos e adolescentes na era post covid-19\nOs efectos da covid-19 sobre a saúde mental e o benestar emocional dos nenos, nenas e mozas poderían prolongarse durante moitos anos. Mesmo antes desta enfermidade, a infancia e a mocidade xa sufrían problemas de saúde mental sen que se fixesen os investimentos necesarios paira solucionalos. Os últimos 18 meses foron moi longos, especialmente paira os nenos e nenas; estiveron, e seguen estando, expostos a situacións estresantes, traumáticas e dolorosas; ademais dos confinamentos, as distancias sociais, o distanciamento físico con familiares e seres queridos, a incerteza vivida, a perda de familiares…\nA crise provocada pola covid-19 fai máis urxente si cabe que se garantan medidas de prevención e tratamento e así se fortaleza o sistema de saúde mental e de apoio psicosocial. A saúde mental debe ser un eixo transversal nas políticas de resposta e recuperación desta crise. Agora máis que nunca todos os axentes da sociedade debemos darnos conta da importante relación que existe entre a saúde mental e as súas consecuencias a medio e longo prazo.\nSegundo unha enquisa internacional realizada por UNICEF e Gallup, en España o 58,3 % dos e as mozas de entre 15 e 24 anos recoñecen sentirse preocupados, nerviosos ou ansiosos “a miúdo” e o 36,1 % “ás veces”. Ademais, o 11,5 % asegura que están deprimidos ou teñen pouco interese en facer cousas “a miúdo” e o 68,2 % “ás veces”. Polo menos uno de cada sete nenos e nenas viuse directamente afectado os confinamentos en todo o mundo e máis de 1.600 millóns de nenos e nenas sufriron algunha perda na súa educación. A pandemia foi a punta do iceberg, o clic que ha visibilizado e ampliado estes problemas.


A concelleira Maruxa Suárez e a escritora Rosalía Fernández entregaron os premios do I Concurso de Microrrelatos de Nadal. Novas | Concello de Carballo\nInicio Carballo ao día Novas A concelleira Maruxa Suárez e a escritora...\nA concelleira Maruxa Suárez e a escritora Rosalía Fernández entregaron os premios do I Concurso de Microrrelatos de Nadal\nO carballés Pablo Carballo Pacoret acadou o premio do público e a veciña de Ordes Sara del Río Seoane, o do xurado\nMércores 6 de xaneiro do 2021 Lingua\nRosalía Fernández, Maruxa Suárez, Sara del Río e Pablo Carballo\nCoincidindo coa celebración das festas de Nadal e co obxecto de fomentar a participación a través das redes sociais nunha celebración tan tradicional, a Concellaría de Normalización Lingüística convocou o concurso “Microrrelatos de Nadal 2020” en Instagram. O concurso consistiu en que as persoas participantes subisen un relato relacionado co Nadal, de 77 palabras como máximo, á súa conta persoal de Instagram e que etiquetasen a conta do Concello de Carballo, reservando un premio para a publicación que máis “gústame” obtivese e outro a decidir por parte do xurado, que nesta primeira edición estivo integrado pola concelleira de Normalización Lingüística, Maruxa Suárez Cotelo, e pola escritora Rosalía Fernández Rial.\nTal como figuraba nas bases, ás 24.00 horas do día 3 de xaneiro de 2021 fíxose o reconto, e a fotografías con máis “likes”, cun total de 100, foi a presentada pola conta @amochiladavida, que pertence a Pablo Carballo Pacoret, de Carballo. Pola súa banda, o xurado seleccionou como mellor microrrelato o presentado pola conta @triangulo_arquilatero, de Sara del Río Seoane, de Ordes.\nMaruxa Suárez e Rosalía Fernández fixéronlles entrega o día 5 de cadanseu roscón de Reis, pero os premios tamén inclúen un vale de 30 euros para mercar en librarías de Carballo e outro polo mesmo importe para consumir na hostalaría local. Moitos parabéns!\nO túnel baixo a rúa Coruña iluminouse de súpeto, e unhas escaleiras deixáronse ver. Cando chegamos arriba, a neve cubría a praza do Concello carballesa. Ninguén levaba mascarilla, todos se abrazaban e podiamos ver os sorrisos da xente. O cartel do concello lembraba: “Feliz 2020”. Mirámonos, quitamos as mascarillas e abrazámonos. “Bo Nadal, mamá”, díxenlle ao oído, pensando que ás veces si que se cumplen os desexos.\nRelato “Queimemos a vida”, de @triangulo_arquilatero\nEsta veliña ten a nosa historia. Fariámola na unitaria de Lesta no Nadal do 199X, cuns dediños máis pequerrechos do que o son agora, coa axuda e supervisión da supermestra Sagrario.\nAférrome moito a estas cousas e este derradeiro día de 2020 pareceume a ocasión perfecta para deixar que se consumise. Gardeina durante máis de vinte anos, mais non me esquecerei do esencial do vivido daquela por arder unha vela.\nA vida, non a teñas agochada.


Librerias de Tui e Valença participan este xoves na XV Feira do Libro - Novas do Eixo Atlántico\nRemitido 14 Maio, 2012 21 Marzo, 2020 3 Minutos de lectura\nTui/Valença | O Paseo da Corredoira de Tui acolle este xoves, 17 de maio, unha nova edición da Feira do Libro que con 20 postos contará coa presenza das Librerías Iris e Valverde de Tui xunto coa Papelaría Moderna e a Libraría Santa Teresinha de Valença.\nEsta mañá no decurso dunha rolda de prensa foi presentado o programa desta Feira por parte da concelleira de cultura do Concello de Tui, Vanesa Rodríguez Pereira, xunto cos representantes dos establecementos participantes (Librería Valverde e Iris de Tui e Papelería Moderna de Valença).\nVanesa Rodríguez amais de agradecer ás librerías participantes a súa presenza nesta nova edición da Feira do Libro amosou a súa satisfacción porque os establecemento valencianos repitan a súa asistencia logo da experiencia pioneira do pasado ano.\nAnunciou tamén que o pregón desta feira correrá a cargo do médico e escritor tudense, residente na Coruña, Ángel Vázquez de la Cruz que pronunciará a súa intervención ás 12,00 horas na Praza da Inmaculada, onde se desenvolverá este acto inaugural ao coincidir este ano o Día das Letras Galegas co tradicional mercado dos xoves.\nOs representantes dos establecementos amosaron o seu agradecemento ao Concello de Tui por esta nova edición da feira que achega este producto cultural aos cidadáns e anunciaron que como é tradicional aplicarán un desconto do 10%.\no 12,00 h.: Inauguración e Pregón polo escritor tudense Ángel Vázquez de la Cruz e recital poético pola Asociación de Amigos da Poesía do Baixo Miño. Tras este acto o pregoeiro asinara o seu libro.\no 12,30 h.: Actuación do Grupo de Gaitas Val de Flores de Baldráns\no 16,30 h a 20,30 h.: Inchables\no 18,00 h.: Actuación do Grupo de Pandereteiras de Caldelas\no 20,00 h.: Actuación da Banda de Gaitas San Xoán de Paramos\nLibrería Iris e Libreria Valverde de Tui\nLiberia Moderna e Santa Teresinha de Valença\nÁngel Vázquez de la Cruz (Tui, 1942) desenvolveu a súa actividade profesional como pediatra, pero mantivo sempre vivo o seu interese pola literatura. Colaborou no seu día en revistas literarias como a compostelán ‘La Noche’ e ten escrito o guión da película ‘A Romería da Morte’, gañadora do premio Ramón Dagá de Cine Social en 1975. Pero hai agora tres anos publicou un fermoso libro de relatos “Luz de Tebra”\n«Luz de Tebra é unha obra de rescate. Luz de Tebra vainos levando, relato a relato, chanzo a chanzo, do frío á calor, da intemperie a un forno comunal ou a un furancho dos de loureiro á porta. Ten o peculiar roxarse interior da ánima, do que arde sen se ver. Luz de Tebra é un dos libros de contos que enxerta, xa para sempre, na herdanza das nosas mil e unha noites: Retrincos de Castelao, Dos arquivos do trasno de Rafael Dieste, Os biosbardos de Eduardo Blanco Amor, Á lus do candil de Ánxel Fole, Escola de menciñeiros de Álvaro Cunqueiro… Desa estirpe é Luz de Tebra.Cando un le este libro sente o calorífi co levedar desa luz da escuridade. E sente a inconfundíbel felicidade clandestina de quen é agasallado co bisbar da boca da mellor literatura.» Manuel Rivas.\n144 consultas en 0.787 segundos.


Videoreceitas para a cativada con Cociñeiras ilustradas | Cidade da Cultura\nInicio » Videoreceitas para a cativada con Cociñeiras ilustradas\nVideoreceitas para a cativada con Cociñeiras ilustradas\nA Xunta de Galicia, dentro da súa campaña de lecer e formación #aculturasegue, pon en marcha polas redes sociais e páxina web da Cidade da Cultura --www.cidadedacultura.gal-- Cociñeiras ilustradas. Trátase dun curso de cociña en liña para que as familias preparen coa cativada divertidas e sinxelas receitas, que lles serán explicadas en vídeos de animación cos debuxos de cinco recoñecidas ilustradoras galegas: Ana Varela, Ángeles Díaz --alias 'Axóuxeres e chisqueiros'--, Nuría Díaz, Laura Tova e Dani Padrón.\nCociñeiras ilustradas. Divertidas receitas animadas para preparar e papar coa cativada comezará a emitirse en liña pola páxina web da Cidade da Cultura --www.cidadedacultura.gal-- e polas súas redes sociais (Facebook, Instagram e Twitter) a partir do sábado 13 de xuño. Deste xeito, dáselle continuidade a outra actividade tamén familiar Club das Lerchiñas, unha sesión de contacontos os sábados e que remata o vindeiro 6 de xuño, á vez que se procura darlle visibilidade ao talento, calidade e versatilidade nos seus traballos ao sector da ilustración en Galicia.\nDesde xeito, do 13 de xuño ao 11 de xullo, emitiranse en liña, cada sábado e ás 10 horas dúas vídeo-receitas --un xantar e unha sobremesa-- explicadas e animadas cos debuxos dunha mesma Cociñeira ilustrada. Así, ata un total de cinco días e dez propostas culinarias, elaboradas polos prestixiosos cociñeiros Xenxo Piñeiro, Santiago Martínez, David Cibre e Miguel A. Caruncho da Escola de Hostalaría Belarmino Fernández, en Sober (Lugo).\nEsta actividade forma parte da programación en Internet e polas redes sociais da Cidade da Cultura de Galicia co obxecto de ofrecer contidos culturais e de lecer de calidade nesta época de limitacións de actividades presenciais por cuestións de seguridade e sanitarias pola covid-19. Neste caso en concreto, procúrase ademais continuar a fornecer a programación familiar, á vez que espertar o interese da cativada pola cociña e contribuír a incorporar na súa educación o valor das materias primas non procesadas e dunha alimentación sá e equilibrada, importante sempre e máis nestas idades de crecemento.\nCinco recoñecidas e premiadas ilustradoras galegas\nCociñeiras ilustradas conta con cinco recoñecidas e premiadas artistas, entre elas Ana Varela (A Coruña, 1987) cuxas ilustracións abren os dous primeiros vídeos-receita do sábado 13 de xuño para que se cociñen en familia: cornete de pavo e verduras e unhas galletas de leite condensado, como sobremesa.\nSeguiralle o sábado seguinte, Ángeles Díaz (A Coruña, 1989), coñecida polo seu alterego artístico Axóuxeres e chisqueiros. Coas súas características ilustracións animará dúas receitas: crema de arroz con cabaza e verturas e un cordon bleu de pescada.\nO sábado 27 de xuño emitirase en liña as vídeo-receitas de niño de paspallás e da crema de chocolate branco e iogourt, ilustradas por Dani Padrón (Ourense, 1983). Este artista conta con numerosos recoñecementos, como o Pura e Dora Vázquez da Deputación de Ourense, o Isáac Díaz Pardo e o International Latino Book Award na categoría de libro infantil.\nAs ilustracións de Nuria Díaz, coworker do Centro de Emprendemento do Gaiás e tamén Premio de Ilustración Pura e Dora Vázquez, danralles vida ás receitas do sábado 4 de xullo: sandwich mixto con corazón fantasía de amanita muscaria e unhas divertidas luriñas de salchiña con pasta.\nLaura Tova (Carballo, 1989) porá fin o ciclo de Cociñeiras ilustradas o sábado 11 de xullo debuxando para as vídeo-receita uns rolliños de arroz e uns bólos preñados de xamón cocido e queixo. Esta ilustradora tamén é moi coñecida pola súa participación activa en diversas iniciativas de arte urbano, como 'Derrubando muros con pintura' ou 'Ruar e rir'.


Fortín amosa no Azaloira bailes que interpretará en Canéjan\nDeza: Fortín amosa no Azaloira bailes que interpretará en Canéjan\nO certame de baile tradicional xuntará a doce agrupacións no auditorio Manuel Dopazo da Bandeira\nO baile tradicional voltará a protagonizar unha das citas anuais que logra encher o auditorio Manuel Dopazo da Bandeira. É a cita co certame Azaloira, que promove a agrupación Fortín da Pomba, e que se celebrará mañán a partires das 18.30 horas. Dezasete anos de certame que xuntará nesta ocasión a unha ducia de agrupacións galegas, «algunhas das mellores do panorama galego coma sempre, nun certame no que tivemos que deixar agrupacións fóra por falta de espazo. Para darlles cabida a todos precisabamos de tres auditorios», explicou a presidenta de Azaloira Josefa Ferreiro que adiantou que o colectivo xa traballa no que será o vixésimo aniversario do certame. «Aínda nos faltan uns anos para o vinte aniversario pero moitos bailaríns nos pieden que se faga algo especial e farase».\nA formación aproveitará o certame de mañán para dar a coñecer as pezas que posteriormente levará á localidade francesa de Canéjan. «Estamos moi ilusionados co Azaloira e tamén co desprazamento a Francia que será o primeiro para a formación no país galo. Presentáronnos un programa espectacular no que coñeceremos a Aquitania, Burdeos e actuaremos xunto con grupos de Hungría e Italia que a intención é poder desenvolver posteriormente algún intercambio con ambas formacións, sempre que o concello nos axude xa que non dispoñemos de fondos suficientes para acometelos».\nAntes dos desprazamentos tempo para disfrutar dos grupos da Asociación Rosalía de Castro de Cacheiras, Os Xeitosos de Trazo, Cantigas e Agarimos de Santiago, Seixebra de Moraña, Loaira de Lestedo e Debandoira que competirán mañán para facerse con algúns dos codiciados premios do Azaloira nas dúas categorías nun concurso no que se repartirán 1.950 euros en premios.\nItalia Francia Hungría Trazo Moraña


Primeira solicitude no Concello de Moaña para a instalación de "aeroxeneradores eólicos" en Domaio, Agudelo e Formigoso - Noticias del Morrazo\nInicio Moaña Primeira solicitude no Concello de Moaña para a instalación de “aeroxeneradores eólicos”...\nFoto: Facebook Plataforma Eólicos no Morrazo Non.\nAínda que no pleno do pasado 25 de novembro o goberno local recoñecía que no Concello aínda non se presentou ningunha proposta de solicitude relacionada coa idea de instalar un parque eólico nos montes de Moaña, na charla de onte prganizada pola plataforma Eólicos no Morrazo Non, a rexedora, Leticia Santos, soltaba a bomba. O rexistro do Concello xa conta coa solicitude da empresa Aratel Enerxías Renovables do informe de compatibilidade do uso do chan para instalar aeroxeradores eólicos nos montes de Domaio (Pedras Negras e Chan dá Arquiña) e tamén nos de Moaña (Agudelo e Formigoso).\nA intención de Aratel, creada en marzo de este ano, é “levar a cabo a promoción, desenvolvementos e construción” dous parques eólicos denominados “Pé Monte Xaxán” e “Pe Monte San Lourenzo”.\nO Concello, indica a alcaldesa, respostará aos dous escritos “indicando que se farán os informes técnicos” pero que “deben coñecer que hai dous acordos plenarios rexeitando a construción de parques eólicos no noso término”. Ademáis, Santos indica que “incluirán esta nova situación na petición de información á Consellería de Industria”.\nEste movemento, segundo indican dende a plataforma, confirma os peores prognósticos sobre o/os proxectos de parque eólico na península do Morrazo. “O que ao comezo parecían uns cantos aeroxeradores entre Ardán, Cela e Ermelo estase a converter nunha verdadeira invasión, que abarca a totalidade da península do Morrazo”, manifestan. Coas novas localizacións identificadas, O Monte Gagán, a Pedras Negras ou o Monte Formigoso e a Paralaia súmanse á listaxe de espazos ameazados.\nArtículo anteriorMoaña culmina o plan de reforma dos parques infantís coa apertura do da Paradela\nArtículo siguienteVilaboa, no mapa do piragüismo galego da man do Club Náutico de Cobres\nEl PSdeG Moaña pedirá en el pleno una línea de ayudas financiadas por Xunta...\nAutorizadas las expropiaciones para la senda peatonal entre Domaio y Meira,...


A trancas e barrancas | Galicia Digital\nA trancas e barrancas a selección española de fútbol vai pasando fases e eliminatorias na Eurocopa. Nunha Eurocopa que, cada vez que me poño diante da televisión, nunca sei onde xogan. Ó espelido que deseñou as sedes, as cidades e os países habería que facerlle un monumento á estupidez.\nA UEFA quere abarcar tanto que acaba perdéndose. E fai andar ás seleccións de aquí para alá coma monicreques. A trancas e barrancas tamén foron, como non, os sentimentos dos afeccionados españois (ou sexa, coma sempre), que se ó principio non tiñamos onde caernos mortos, agora ata case que poida que teñamos opcións de ganar tal torneo. Que se ó principio queriamos empalar a Morata, agora todos estamos de acordo en que é un gran xogador.\nA trancas e barrancas deixámonos levar, tamén, pola nosa propia estupidez.\nQue nin antes eramos tan malos (en tal caso, peores), nin agora somos tan bos (máis ben, regularciños). E non é menosprezar ós nosos xogadores (precisamente eu son dos que creo que os defendo a morte), senón que, sinxela e sinceramente, pouco máis temos. Poida que non se convocasen dous ou tres esencias, que o merecían, pero pouquiño máis. O que hai é practicamente o que temos.\nA trancas e barrancas seica vai a audiencia de Mediaset nesta Eurocopoa. Polo menos na primeira fase. Normal. A selección non funcionaba e os comentaristas... ufff, os comentaristas son un á parte neste peregrinar televisivo. Ese tal Luque poñéndolle boca e palabras ós pensamentos dos xogadores. Ese cal Kiko falando da famosa empeña: que se lle deu coa empeña, que puxo mal a empeña e por iso o balón non foi á porta, que se lle dera coa empeña o tiro sería gol, etc. Morientes aínda tal, pero o pobre Camacho anda máis perdido que un peixe fóra da auga. Si me gusta Pablo Pinto, só que sexa polos datos (uns máis curiosos que outros) que dá ó longo da transmisión, tanto dos xogadores coma das seleccións.\nA trancas e barrancas foron certas seleccións que, ó empezar, prometíanas moi felices, é dicir, que chegarían á final sen baixarse do autobús e unhas e outras acabaron caendo polo barranco da realidade, dunha realidade que di que para acadar a cume hai que suar sangue, suor e bágoas.\nMañá saberemos como serán as nosas bágoas. Oxalá sexan de alegría... con eses que hai e que son os que temos.


Volt - xogos online gratis\nTornouse unha parte do can debuxos animados de aventura pode ser, o xogo libre para xogar Volts. Para realizar a misión, atopar o camiño para a casa - en Volt xogo interesante xogadores aínda pequenos.\nA popularidade dos xogos con personaxes famosos é simple e directa. Nenos, adultos e, ás veces, están baixo a impresión do cartoon. E eles queren estendela lo o maior tempo posible. Por exemplo, re-atopouse con personaxes favoritos, non só no cine, senón tamén para supervisar o seu propio ordenador. Moi moitos espectadores namorouse dun tipo, alegre, e un conto de advertencia de un cartoon can Volta mesmo. Ten todo o que é necesario. Isto é personaxes divertido e encanto, unha trama dinámica, o que fai do primeiro ao último segundo de tempo de pantalla para crear empatía coa persecución heroes, momentos líricos e tocar historia de amizade e lealdade que se ligan branco vira-lata eo seu dono. Cartoons, protagonizado por animais dotados de trazos humanos, foron sempre máis interesado en público do que aqueles que son puramente personaxes humanos. Polo tanto, non é sorprendente que un can bonito con unha vida dura, que tivo que ser e da estrela da pantalla, e paria rúa gañou os corazóns de nenos e adultos de todo o mundo. Este é o que foi a causa dunha serie de xogos de ordenador coa súa participación. Como sempre nestes casos, os desenvolvedores fornecer rapidamente unha gran variedade de xogos, que ten un volt. Hai xogos que esixen enormes gardar no seu ordenador e instalar un longo tempo. En tal xogo, pode pasar algunhas noites nunha cola, mentres o heroe pasar todas as probas para explorar todas as liñas da historia e, finalmente, vencer.Pero tamén é amplamente presentados e moi amada polo segmento público da rede mundial de xogos curtos e concisos que non precisan de todas estas dificultades. Que son máis comúns do que os seus homólogos complexos. A maioría destes xogos teñen feito, curiosamente, de acordo co deseño gráfico. Unha vez que son moi dinámicas e inclúe unha morea de correr, obstáculos, saltos, batallas e mesmo de fusilamento, a base formal do enredo foi feito misión de rescatar un can da súa amante. A conexión de xogos clásicos deste tipo coa historia en quadrinhos fixo aínda máis interesante e engadir orixinalidade.Na nosa web de xogos Volt gratuíto para todos os que desexan vir para aquí. Se chegou a esta páxina por investigación "xogo actual," non vai se arrepender. Temos unha gran variedade de xogos que seguramente ha lle interesa. Un incentivo adicional para xogar agora será o feito de que todos eles son absolutamente libre.


alimentos ecológicos Archives · Páxina 3 de 3 · CRAEGA\nO Craega apoia o documento da SEAE ‘Evidencias científicas da produción ecolóxica’\nA agricultura ecolóxica é máis respectuosa co medio ambiente? É o modelo actual de produción de alimentos sostible? Son os alimentos ecolóxicos máis saudables? … Estas son algunhas das preguntas formuladas con máis frecuencia cando se fala sobre produción ecolóxica. As respostas non sempre resultan as máis axustadas á realidade. Por iso, a Sociedade Española de Agricultura Ecolóxica (SEAE) elaborou un documento recompilatorio que recolle estudos e investigacións sobre as principais contribucións da produción ecolóxica a tres ámbitos: ao medio ambiente, á saúde das persoas e calidade dos alimentos, e a unha sociedade máis xusta e equitativa.\nO Craega, xunto cun cento de organizacións representativas do sector, vén de adherirse a este documento clave para a agricultura ecolóxica.\nO artigo baséase, principalmente, en meta-análises publicadas durante os últimos 15 anos. Presenta unha relación de argumentos científicos que poden servir como unha ferramenta para contrarrestar mensaxes tendenciosas (ou directamente falsas) en contra da produción ecolóxica. “Trátase de que calquera persoa ou colectivo, relacionado directa ou indirectamente coa produción ecolóxica, dispoña de argumentos que evidencian cientificamente as aportacións ambientais, sociais e a saúde da produción ecolóxica”, comentan desde a SEAE.\nAdemais do Craega, tamén apoian este documento os consellos reguladores de Murcia, Cataluña, Valencia, Castela e León e Baleares. Tamén se sumaron Intereco, a Asociación Vida Sana, Greenpeace, Ecologistas en Acción, Del campo al cole e un longo etcétera.\n03 de June de 2019 CRAEGA


Redescubrir a Natureza para evitar o colapso - Revista PUNTO\nJoão Rodrigues\t2018-11-15T14:29:44+00:00\tOpinión\nJoão Rodrigues7 Novembro, 2018\nUnha das máis serias doenzas que padecemos nos tempos de hoxe é o noso afastamento da Natureza. O século pasado abandonamos o campo e fomos vivir ás cidades. No medio rural estabamos en sintonía cos ritmos naturais. Hoxe vivimos fechados en cidades nun continuo indistinguíible de alcatrán e cemento onde a Natureza é unha cousa vaga que está máis alá dos muros da urbe.\nAo descoñecermos e afastarnos da Natureza facilitamos a súa destrución. Non podemos protexer e dar valor ao que non coñecemos. Por iso, sen saber o que estamos a perder –e contra o noso propio interese– consentimos a dilapidación de montañas, bosques, ríos e mares. Todo feito en nome do «progreso» que non é máis que a ganancia duns poucos á custa daquilo que é de todos.\nCoa economía global expandíndose exponencialmente hai máis de 200 anos, a extracción e conversión de recursos materiais e enerxía en bens, servizos e residuos é hoxe colosal. E parece non ficar por aquí: estímase que o uso de recursos materiais duplique ata 2060. Nos países ricos este axigantamento das economías non ten como finalidade aumentar a calidade de vida das poboacións, mais si perpetuar lucros de accionistas. É sabido que despois de atinxido un determinado nivel de riqueza, maiores rendementos non resultan en máis felicidade ou benestar. Resultan, si, en máis destrución das formas de vida que nos sustentan.\nNon sorprende, pois, que nunha economía global expansionista e trituradora de vida, 60% dos mamíferos, aves, peixes, réptiles e anfibios desaparecese en menos de 50 anos. Se este exterminio fose aplicado á poboación humana, resultaría na aniquilación de todas as persoas de Europa, África, América do Norte, América do Sur, China e Oceanía. Tampouco sorprende que o planeta estea hoxe máis quente do que estivo algunha vez nos últimos 120 mil anos. Ou até que sacos de plástico repousen no lugar máis profundo do océano.\nMais esta realidade non é inevitable. Combater o colapso ecolóxico e climático é posible. Para iso é imprescindible redescubrir a nosa identidade de especie que, como calquera outra, é dependente e parte integrante da Natureza. Esta redescuberta pode pasar por traer a Natureza ata nós. Podemos naturalizar as cidades. Non só plantando árbores nas rúas e abrindo xardíns nas prazas, mais indo máis alén, plantando verdadeiros bosques urbanos. Con eles virá a proximidade ao mundo natural, a redescuberta e a admiración dun mundo do cal todas formamos parte.\nPodemos tamén redescubrir a Natureza indo ao seu encontro. Camiñando polos bosques. Subindo ás serras. Mergullándonos nos ríos. Correndo nas praias. Debemos facer todo isto en cada unha das estacións do ano. Parando, escoitando e ollando. Reparando naquilo que nunca antes fomos capaces de ver.\nTemos que rodearnos de Natureza para entender a súa importancia. Non para salvala, mais para salvarmos a nós do colapso climático e ecolóxico. Con colapso ou sen el, a Natureza continuará a existir. A única dúbida é se estaremos aquí para vela.\nInvestigador na Facultade de Ciencias Políticas e Sociais da Universidade de Santiago de Compostela. Doutorando en Ciencias Mariñas no Campus do Mar.


Bueu celebra o sábado a terceira edición do Festival Poético do Morrazo - Faro de Vigo\nBueu celebra o sábado a terceira edición do Festival Poético do Morrazo\nO Centro Social do Mar de Bueu acolle o sábado o terceiro Festival Poético do Morrazo, un acto organizado pola Asociación Cultural para o Debate Ricardo Gómez Buceta e pola Concellería de Cultura de Bueu. Este evento será tamén o acto de entrega do Premio Johán Carballeira de Poesía 2014, que este ano recaeu no poemario "Dos días escuros" de Carmen Caramés, e a presentación do libro gañador da edición 2013, "Dun lago escuro", de Marta Dacosta.\nO festival poético comezará a partir das 20.00 horas e incluirá unha actuación musical de Os Mulos, que entre outros temas interpretarán o seu famoso "Falemos galego", e un recital poético a cargo dos poetas Xosé Daniel Costas e Miriam Ferradáns. A celebración rematará coa actuación musical de Tino Baz.\nA intención da organización era que este festival fose tamén o marco para a entrega do Premio Johán Carballeira de Xornalismo, pero os compromisos profesionais do gañador, Cristian López, obrigaron a pospoñer esa cerimonia ata o vindeiro fin de semana. Será o sábado no salón de actos do Concello de Bueu e coa presenza de representantes da Asociación Amigos de Johán Carballeira e do Concello de Bueu.


Case 50 anos despois de que a televisión británica comezara a emisión desta mítica serie de axentes segredos, na que a parella formada pola sensual Emma Peel e o gentleman John Steed enfrontábase a malfeitores e delincuentes, Maquinaria Pesada decide recuperar as súas aventuras poñendo en escena un espectáculo de clown cheo de humor e optimismo. En As vingadoras, Isabel Risco encarna a Emma e Marián Bañobre a Pili, en clara referencia a Emma Peel, a quen ambas as dúas queren emular. José Losada (no papel de Ti) completa o trío interpretativo ás ordes do recoñecido director de escena británico John Wright.\nWright implicouse dende o principio no proxecto das súas ex alumnas (ambas as dúas participaron en senllos cursos impartidos por el en Londres e Compostela), encargándose dunha parte da preparación actoral e da produción na capital inglesa e desenvolvendo dende o pasado luns 9 os últimos ensaios en Santiago cunha residencia no Salón Teatro.\nAdemais, durante estes días previos á súa estrea, a compañía quixo abrir os seus ensaios a diversos colectivos, de xeito que alumnos do Colexio Peleteiro, da Aula de Teatro da Universidade de Santiago, do CPR O Raio Verde e un grupo da Residencia de Maiores Campolongo de Pontevedra están a ser testemuñas dos retoques finais de As vingadoras.\nNesta nova montaxe, as astutas Emma e Pili terán que solucionar coa súa preparación e coñecementos un caso de máxima importancia para a sociedade galega. Este tándem de detectives (en versión clown) será o encargado de resolver o misterio e restablecer a orde das cousas. Para iso, asumirán unha misión na que terán que enfrontarse a enigmas e perigos que porán a proba as súas capacidades.\nNovo proxecto escénico\nMaquinaria Pesada xorde da iniciativa dun pequeno grupo de persoas cun interese común: o de intentar entreter co seu traballo. Aínda que polo momento a súa traxectoria como entidade non é moi ampla, os seus compoñentes veñen traballando xuntos dende hai case 10 anos no eido teatral fundamentalmente.\nMarián Bañobre e Isabel Risco conforman dende a súa aparición na montaxe Unhas cincentas desclowntroladas unha das parellas cómicas máis sorprendentes e divertidas do mundo da escena galega. Isabel traballa como actriz secundaria e protagonista en series como Padres Casares, A vida por diante ou Air Galicia, así como noutros programas da TVG como Pillados, Zapping Comando ou Máxima Audiencia. Pola súa banda, Marián participa dende o ano 1999 en máis de vinte espectáculos profesionais dentro e fóra de Galicia, coas compañías Casahamlet, Teatro do Morcego, Teatro de Ningures, Nove- Dous Teatro, Teatro Organic, Os Sete Magníficos Máis Un e o Centro Dramático Galego. En 2006 recibe o premio María Casares á Mellor Actriz Secundaria polo espectáculo Tartufo, de Teatro de Ningures.\nAs entradas para as As vingadoras están xa á venda na billeteira electrónica a través do teléfono 902 43 44 43 ou da web www.caixagalicia.es. Tamén poderán adquirirse no despacho de billetes do Salón Teatro dende dúas horas antes do comezo da actuación. O prezo das localidades é de 10 euros para o sábado 14 (cun desconto do 40% para estudantes, xubilados, usuarios do carné xoven e desempregados) e de 5 euros para o domingo 15, día do espectador.\nO ciclo "Circo en escena" finalizará os vindeiros días 19 e 20 co espectáculo Ieto, premiado no festival Jeunes Talents Cirque Europe 2008. Jonathan Guichard e Fnico Feldmann, funámbulo e acróbata, son os integrantes desta proposta de danza acrobática contemporánea, chea de ideas e creatividade, de complexidade técnica e cun gran risco artístico e físico.


Gañar o País - Praza Pública\nGañar o País\nQuedan unhas horas para que o proceso de primarias pola cal a Marea Galega escolle o seu candidato a presidente da Xunta de Galicia, e aos que conformarán as súas candidaturas, remate. Veño de emitir o meu voto, non sen dificultade, e veño de enviar unhas achegas, modestas, ao programa electoral. Seguramente poderíanse facer moitas críticas ao proceso no que estamos mergullados, con distinto grao de responsabilidade, con distinto grao de implicación, moitos centos de persoas. No meu caso teño que aclarar que esta implicación é mínima, non podería dicir nada si se me acusa de ver os touros por detrás da barreira. Participo pouco, escribo de vez en cando, falo con uns e con outros, escoito moito… Pero esta falta de implicación activa reseñable non a utilizo para eludir a miña responsabilidade como cidadán.\nHoxe é 18 de agosto. Faltan 37 días para a cita electoral do 25 de setembro.\nAgás nas páxinas de publicidade institucional, pagadas a prezo de ouro cos cartos de todos e todas, é difícil atopar unha nova de esperanza\nEstamos ante un momento crítico para o noso país. Os sete anos de goberno de Nuñez Feijóo (e debemos aclarar que non dar pau á auga é tamén unha forma de gobernar) teñen, a pesares da autobombo no que se prodiga o aínda presidente, sido sete anos nefastos, sete anos perdidos na construción dun futuro para Galicia. Agás nas páxinas de publicidade institucional, pagadas a prezo de ouro cos cartos de todos e todas, é difícil atopar unha nova de esperanza, de certa entidade, que teña xermolado polas políticas que este goberno ten desenvolto ao longo de dúas lexislaturas.\nO 25 de setembro xogámonos o País. Nin mis nin menos. Dentro de 37 días.\nPodería facer críticas ao proceso. Pero non é o momento. Non é este o momento. Porque faltan apenas 37 días para o 25 se setembro. Porque nos xogamos o País.\nNon sei cales serán os resultados das primarias. Si sei que teremos un candidato a presidente da Xunta de Galicia que conxuga unha boa parte do que eu lle pediría a un bo candidato, a unha boa candidata: ser unha persoa comprometida co País. Con ese País que nos xogamos o 25 de setembro. Comprometida con este País que nos queren furtar. Comprometida coa súa cultura, coa súa lingua… Comprometida coas súas persoas. Con todas as persoas. Comprometida coa xustiza social, coas políticas de igualdade. Comprometida coa solidariedade cos que non teñen nada, aqueles que están cerca de nos, tamén cos moitos que non coñecemos a moitos milleiros de quilómetros. Comprometida con políticas de innovación que convertan as ideas, a nosa creatividade como individuos, como sociedade, en riqueza, distribuída con xustiza.\nNon sei cales serán os candidatos e candidatas que comporán as lista electorais das catro provincias. Eu votei por sete mulleres e sete homes que me inspiran confianza. Non mirei o nome das listas, non mirei si unha ou outra forza política estaba detrás deles e delas. Mireinos a eles e a elas, mirei o que teñen feito nestes anos, escoitei moitas veces, non hoxe, non onte, o que teñen dito, o que teñen defendido, recordei o que temos moitas veces compartido, de cerca, de lonxe, ás veces desde as mesmas organizacións, as veces en distintas, pero sempre defendendo este País que nos queren roubar, sempre defendendo a quenes non teñen voz.\nSeguramente desas sete mulleres e sete homes que eu escollín, por afinidade, por coñecemento, convencido da súa valía e da súa bondade persoal, algúns, poucos ou moitos, non conformen a candidatura que a Marea presentará na miña circunscrición. Non importa. Aqueles que a xente decida, democraticamente, en liberdade, quenes ao final conformen a candidatura serán os meus candidatos, serán as miñas candidatas. Sen ningunha dúbida.\nPodería facer criticas ao proceso. Pero non é o momento. Non é o momento porque milleiros de persoas, que non votan nestas primarias, que non saben nada de metodoloxía política, de primarias, de procesos, o que queren agora, o que queren a partir do 25 de setembro é un goberno que este ao seu carón. E ese goberno non é o de Núñez Feijóo. Ese goberno, ese goberno que nos vai devolver o país será presidido por Luis Villares, estará composto por homes e mulleres que van antepoñer os intereses do País, os intereses dos que nunca son escoitados e escoitadas ao calquera outro interese.\nPodería face criticas, pero non as farei. Non é o momento. Agora é o momento de comezar a gañar o Ceo. Agora é momento de ultimar ese programa de ideas, de solucións, de proxectos, e é o momento de pelexar cada voto, en cada cidade e vila, en cada oficina, en cada mercado…\nPodería facer criticas ao proceso. Pero non, porque agora mesmo o que creo que é preciso é ganar unhas eleccións. Ganar o Goberno para o País, para a xente deste País.


Ceos Galegos20: premios do xurado "Sistema Solar" - Ceos Galegos\nMiguel Sánchez, Óscar Blanco e Fins Eirexas\nSaturno de Miguel Sánchez, unha imaxe do planeta dos aneis que permite ollar o bandeado da superficie con bastante claridade, a inclinación dos aneis e a división de Cassini. Como menciona outro membro do xurado: “en tempos das exposicións de milleiros de segundos e o seguimento automático, a fotografía planetaria segue a ser un reto ao alcance só duns poucos. (…) A dificultade engadida da pouca altura do planeta desde a nosa latitude neste ano”, o que aumenta a turbulencia atmosférica. A imaxe xa aparecera publicada no noso blogue no mes de xullo de 2020, tirada desde as terras do queixo.\nO autor realizou un vídeo de 200 s do que escolmou o 20 % dos fotogramas para amorealos nunha soa imaxe, acadando así o detalle que se amosa.\nO autor recibiu un lote de regalos: un queixo grande da Denominación de Orixe Arzúa-Ulloa, un lote de libros de Urco Editora, unha lámina fermosa de Librerías Punto e Coma, un lote de libros do Consello da Cultura Galega, unhas fermosas postais históricas de Alvarellos Editora e un fermoso “Unha noite no tren da Vía Láctea” de Aira Editorial. Ademais, un premio económica grazas ás entidades patrocinadoras: Divulgacción, Clube Vega, Asociación Astronómica Sirio de Pontevedra, AstroVigo, Agrupación Astronómica Coruñesa Ío, Agrupación Astronómica Rías Baixas.\n“Cometa Neowise e Venus ao mencer” de Óscar Blanco Varela. Dentro da cantidade de imaxes de gran calidade que o cometa nos ofreceu no mes de xullo, sempre hai que buscar algo máis. Conseguiuno o autor cunha imaxe do “cometa, Venus transitando polas Híades, conseguindo que sexan visibles a pesar do intenso brillo do planeta”. Ten a escena “un equilibrio entre a iluminación da paisaxe e o ceo, que transmite un evocador realismo non contraposto coa espectacularidade. Os ceos despexados e escuros de pena Trevinca (A Veiga, Ourense), contribuíron pola súa parte.\nO autor recibiu un lote de regalos: un queixo de tamaño medio da Denominación de Orixe Arzúa-Ulloa, un lote de libros de Urco Editora, unha lámina fermosa de Librerías Punto e Coma, un lote de libros do Consello da Cultura Galega e un fermoso “Vidas Imaxinarias” de Aira Editorial.\n(ex aequo) Oposición de Marte de Miguel Sánchez Varela. A imaxe, xa publicada no noso blogue no outono de 2020, destaca porque “aprécianse os casquetes polares e diferentes tonalidades da superficie do planeta vermello”.\nA partir dun vídeo de 240 s, o autor tirou proveito do 30 % dos fotogramas, combinándoos nunha soa imaxe.\n(ex aequo) Lume no forte de Fins Eirexas. Unha imaxe do cometa NEOWISE que resulta “interesante polo encuadramento e o simbolismo do cometa sobre o castro de Baroña”, un lugar icónico para moitas imaxes do ceo nocturno. Tamén destaca o xurado que “os tons pastel das diversas iluminacións danlle un toque case de cadro ao óleo”.\nO ceo aparece toldado polo fume dos incendios próximos e reflicte a contaminación lumínica das vilas costeiras. O autor tirou 5 imaxes para o ceo e 4 para a paisaxe, todas de 75 s de exposición e a ISO 1600.\nO autor recibirá un lote de regalos: varios libros de Urco Editora, unha lámina fermosa de Librerías Punto e Coma, un lote de libros do Consello da Cultura Galega, da Editorial Hugin e Mugin e de Alvarellos Editora.\nAdemais, os/as premiados/as puideron gozar do viños da Denominación de Orixe Ribeiro\nno xantar ofrecido polo Náutico de Castrelo, ademais de exemplares adicionais de Museo Etnolóxico de Ribadavia, dos Museos Científicos Coruñeses e CD de música de Nigra Mors.


O SLG denuncia o colapso da Oficina Agraria Virtual e esixe indemnizacións para as explotacións afectadas - Sindicato Labrego Galego\nO SLG denuncia o colapso da Oficina Agraria Virtual e esixe indemnizacións para as explotacións afectadas\n17 de Decembro do 2011\nO Sindicato Labrego Galego denuncia que o colapso da Oficina Agraria Virtual durante toda esta semana causou e está a causar graves prexuízos nas explotacións gandeiras galegas. Dende o pasado luns, 12 de decembro, foi case imposible realizar xestións básicas para calquera gandeiro ou gandeira como dar de alta aos xatos acabados de nacer. Ao non poder rexistrarse, os animais nados nos últimos días non se puideron vender, cos prexuízos que isto causou.\nPor exemplo, os becerros frisóns que naceron en explotacións lácteas, polos que se pagan prezos miserables duns 20 euros por res, están sendo alimentados durante todos estes días até que se poidan rexistrar na Oficina Agraria Virtual, o que supón un gasto imprevisto que non darán nin cuberto cando os vendan. Ademais, debido á deficiente cobertura de Internet do rural galego, habería que engadir o gasto causado polos desprazamentos que os e as titulares de explotacións tiveron que facer até núcleos onde hai Internet para poder facer unhas xestións que, ao final, non puideron levar a cabo.\nEste feito demostra unha falta de previsión absoluta por parte da Consellaría de Medio Rural que, hai agora un ano, desmantelou o servizo de identificación de gando para xestionalo a través de Internet cunha Oficina Agraria Virtual que, ante avarías de tipo técnico como a sufrida estes días, non ofrece ningún tipo de alternativa viable para que as explotacións poidan realizar as súas obrigas burocráticas.\nPor todo o devandito, dende o Sindicato Labrego Galego esiximos a inmediata reparación e posta en funcionamento da Oficina Agraria Virtual, a articulación de alternativas solventes para cando esta volva fallar, e a reparación dos prexuízos económicos que a incompetencia da Consellaría de Medio Rural puidera ter causado nas maltreitas finanzas das nosas explotacións gandeiras.


Soncello – Soncello\nAll posts by : Soncello\nPosted on 08 de Outubro de 2019\nIV Xuntanza Soncello – Lugo\nNos es muy grato comunicaros que el fin de semana del 14 y 15 de Diciembre de 2019 tendrá lugar la “IV Xuntanza Soncello”. Esta vez el centro que acoge nuestro evento es el Conservatorio Profesional de Música de Lugo.\nTras o éxito acadado en edicións pasadas, a Asociación de Violoncellistas de Galicia Soncello organiza o IV Curso Verán Soncello que terá lugar en Panxón (Nigrán), entre o 15 e o 20 de xullo de 2019. As actividades inclúen clases\nPrograma II Maratón de Concertos Soncello\nXa temos listo o programa dos catro concertos que se realizarán durante o noso II Maratón de Concertos Soncello no Teatro Colón de A Coruña. Descárgate o programa na seguinte ligazón: Programa II Maratón Recordade, será o próximo xoves\nII Maratón Soncello\nXa non queda nada! O vindeiro 6 de decembro vémonos no Teatro Colón (A Coruña) coa II Maratón de Concertos Soncello. Poderase escoitar un montón de música súper interesante, diferentes estilos e formacións. Todas elas cun denominador común: O violoncelo.\nEl País faise eco do concerto de Soncello Ensemble “A maxia de oito cellos”\nAquí vos deixamos a crítica de Julián Carrillo en El País “A maxia de oito cellos”


Cen anos de compromiso coa cultura galega - La Opinión A Coruña\nO Concello, o BNG e entidades participan nos actos do centenario das Irmandades da Fala e en homenaxes a María no Día das Letras Galegas\nr. d. rodríguez | a coruña 14.05.2016 | 11:40\nManuel María dalle nome á biblioteca do instituto de Zalaeta. víctor echave\nAs Irmandades da Fala xuntarán o mércores no Teatro Rosalía a figuras destacadas da cultura galega con motivo do centenario do nacemento do movemento cultural e a súa vinculación coa cidade. O acto, que conta coa colaboración do Concello, terá entrada libre e gratuíta ata completar a capacidade do recinto. Comezara ás 20.30 horas e haberá música e lectura de textos de Castelao, Antón Vilar Ponte, Ramón Cabanillas e Vicente Risco.\nParticiparán Cántigas da Terra, o Real Coro Toxos e Froles de Ferrol, a Coral de Ruada de Ourense y o grupo Cantigas e Agarimos no apartado musical. A escritora Estíbaliz Espinosa moderará unha homenaxe con, entre outros, os membros da Real Academia Galega Fina Casalderrey e Manuel Rivas, a profesora da Asociación para a Recuperación da Memoria Histórica Carmen García-Rodeja, a xornalista da Radio Galega Cristina Lombao, o dramaturgo Manuel Lourenzo e Manuel Lugrís, neto de Lugrís Freire, un dos fundadores das Irmandades da Fala.\nO BNG tamén conmemora os cen anos da creación das Irmandades da Fala esta mañá desde as 12.00 horas. Organiza un roteiro teatralizado pola cidade que parte desde o Obelisco e percorrerá lugares emblemáticos vinculados a personaxes precursores do nacionalismo galego como a sede das Irmandades na rúa Franxa ou da Real Academia Galega. Haberá caracterizacións de Otero Pedrayo, Ánxel Casal, Elvira Bao ou Álvaro Cebreiro e asistirá a voceira nacional do BNG, Ana Pontón.\nNuns días de lembranzas culturais, o poeta Manuel María terá moito protagonismo. O homenaxeado o martes no Día das Letras Galegas será obxecto dunha xornada de portas abertas no Pazo de María Pita, onde se celebrará ás 12.00 dese día o acto Pregoa a voz! coa lectura pública dos seus textos desde o balcón do edificio municipal.\nO mesmo 17 o Concello colaborará co Consello da Cultura Galega na organización do Concerto das Letras 2016, que se celebrará por vez primeira na cidade, e no que actuará a banda Milladoiro. Os convites para asistir ao espectáculo no Teatro Rosalía desde as 20.30 repártense no despacho de billetes da Praza de Ourense de luns a venres.\nO poeta de Terra Chá será tamén lembrado ao longo da vindeira semana na biblioteca pública Miguel González Garcés cunha conferencia sobre a obra do autor, unha lectura de poemas e contos e mostras bibliográficas e de carteis.\nA Fundación Galicia Obra Social súmase á celebración do Día das Letras Galegas con actividades para escolares e de carácter interxeneracional en centros de maiores de Galicia ao longo do mes, como contacontos para nenos de infantil e primaria e ilustración de poemas para escolares e maiores.\nTamén o centro comercial Espacio Coruña ofrece hoxe as 18.00 un espectáculo de monicreques baseado na obra de María e o obradoiro O meu libro tolo de poesía con versos tolos o luns á mesma hora.


Sánchez, aberto ao diálogo sobre as xuntanzas no Nadal: "Estaamos no inicio da fin da pandemia" | Noticias de Galicia | CRTVG\nPublicado o 25/11/2020 17:26\n• As comunidades estudan diferentes solucións para as xuntanzas de Nadal\nO presidente do Goberno, Pedro Sánchez, lanzou este mércores unha mensaxe de optimismo ao asegurar que xa "estamos no principio da fin da pandemia" e defendeu as restricións para Nadal propostas polo seu executivo, aínda que afirmou estar aberto a dialogar coas comunidades.\nSánchez referiuse á evolución da pandemia na conferencia de prensa posterior ao cume España-Italia que se celebrou en Palma e na que compareceu xunto ao primeiro ministro italiano, Giuseppe Conte. Ao preguntarlle pola posibilidade de que o Goberno estea disposto a estudar a petición da Comunidad de Madrid de permitir que poida haber reunións de ata dez persoas en Nadal, en lugar das seis previstas polo Executivo, dixo que o que expuxo o seu Gabinete é unha proposta inicial.\n"Esperamos chegar a un acordo co conxunto de comunidades para unhas datas tan singulares como o Nadal", engadiu.\nTras lembrar as diversas fases no combate contra a pandemia, reiterou que o estado de alarma actual tivo efectos positivos a pesar de que siga habendo un número de falecidos alto que é inaceptable. Ao referirse á estratexia de vacinación que forma parte dunha terceira fase, é cando sinalou que, con ela, estase ante "o principio de fin desta pandemia". "Estamos ás portas de neutralizar ao virus", insistiu antes de subliñar que será o Consello de Política Interterritorial o que decida os detalles concretos sobre o número de persoas que se poderán reunir en Nadal.\nSi deixou claro que o número de seis proposto polo Goberno non é caprichoso, senón que responde os consellos dos profesionais sanitarios e a ciencia para que non volva aumentar a curva de contagios. Por iso instou a seguir as súas instrucións aínda que reiterou a disposición do Executivo ao diálogo.


A exposición “Grabados nas beiras” xa se pode visitar no Centro Cultural de A Guarda\nAta o vindeiro día 11 de xuño\nA exposición “Grabados nas beiras” pode visitarse no Centro Cultural de A Guarda\nA exposición “Grabados nas beiras” é unha das actividades levadas a cabo polas asociacións O Fuscalho, A Jalleira, ANABAM, IEM, ACAMO, SOS Groba e Colectivo Carballas. Todo aquel que se achegue ao Centro Cultural do 24 de maio ata o 11 de xuño, poderá desfrutar desta serie de calcos de petróglifos de équidos, obra de Manolo Ledo, dentro das xornadas “O Miño e Nós”.\nEsta iniciativa xorde a través do proxecto EQUUS do Instituto de Estudos Miñoranos (IEM), que xira ó redor do patrimonio natural e cultural dos cabalos garranos que viven nas serras de Galicia e no norte de Portugal. Un equipo de arqueólogos, fotógrafos e prospectores estuda o mundo da arte rupestre, nun proxecto cultural baseado no traballo de prospección e rexistro dos gravados, o levantamento fotogramétrico dos mesmos e o estudo particular e comparativo dos paneis.\nAs conclusións ás que están chegando é que a convicción de que o cervo era o animal máis representado na arte rupestre galego-portuguesa, non é válida, xa que despois de analizar máis de setenta superficies desta zona, pode verse como é o cabalo/garrano/équido é o dominante, cunha función semellante á do cervo do resto de Galicia.


DUVI. Diario da Universidade de Vigo - Unha aventura inesquecible chamada Marathon des Sables\nO equipo da Universidade de Vigo regresa da súa participación nesta proba\nUnha aventura inesquecible chamada Marathon des Sables\nEn seis etapas os participantes percorreron 240 quilómetros polo deserto do Sahara\nCo orgullo de ter participado na carreira máis duras do mundo na súa categoría e coa emoción de ter vivido unha experiencia vital inesquecible. O equipo da Universidade de Vigo que do 7 ao 17 de abril participou en Marrocos na 32 edición do Marathon des Sables xa está de volta na casa coa satisfacción de ter feito os deberes. José García Calvo, Willy, Daniel Diz e Ana Guede foron tres dos 1200 participantes que durante a cita afrontaron o reto de percorrer 240 quilómetros en etapas diarias dunha media de 40 quilómetros polo deserto do Sáhara.\nO equipo da Universidade de Vigo regresa do Marathon des Sables\nCase 1200 persoas participaron nesta cita que se desenvolveu do 7 ao 17 de abril. Foto: MDS\nJosÃ© GarcÃa Calvo capitaneou o equipo da Universidade. Foto: MDS\nDaniel Diz, que rematou no posto 308 na clasificaciÃ³n xeral. Foto: MDS\nAna Guede tivo que retirarse na cuarta etapa. Foto: MDS\nA proba estÃ¡ considerada a mÃ¡is dura do mundo na sÃºa categorÃa. Foto: MDS\nPercorreron 240 quilÃ³metros en etapas diarias dunha media de 40 quilÃ³metros polo deserto do SÃ¡hara. Foto: MDS\n“Que dureza de proba. Xa me esquecera do que era!”, destaca José García Calvo ao se regreso. El foi o encargado de capitanear ao equipo que representou á Universidade de Vigo na cita por cuarta vez consecutiva na súa historia. O Marathon des Sables é una carreira a pé, por etapas, en autosuficiencia alimenticia e con liberdade de ritmo, realizándose aproximadamente 240 quilómetros, coa obriga cada participante de cargar coa súa equipaxe, formada por comida e material obrigatorio. Sobre a dureza do maratón, ás condicións climáticas típicas do deserto, de máximas de calor moi altas e oscilacións moi grandes entre o día e a noite, súmanse as dificultades do terreo, sendo arredor do 20% do percorrido por dunas, outro 20% por terreo requebraxado e o 60% restante por terreo duro, de pedras soltas e desniveis.\nO equipo da Universidade de Vigo, que contou co patrocinio da Área de Benestar, Saúde e Deporte e a colaboración de Redonet e Intersport Piñeiro, rematou no posto 14 de 23 equipos participantes. Individualmente, o mellor resultado foi o acadado polo fisioterapeuta de 45 anos Daniel Diz, que rematou no posto 308 na clasificación xeral (sendo 1183 os participantes que finalizaron a proba) e no posto 115 da súa categoría, cuns tempos medios finais superiores a 6 quilómetros á hora. Pola súa banda, José García- Calvo, de 70 anos, coordinador das rutas culturais da Universidade de Vigo e promotor das andainas en Galicia, quedou no posto 591 na xeral e segundo na súa categoría, con tempos medios de 5,2 quilómetros á hora. Por último, Ana Guede, médica de 55 anos, tivo que abandonar na cuarta etapa, a penúltima de competición, por molestias físicas.\nSobre a participación de Daniel Diz, o capitán do equipo salienta que superou as expectativas previstas. “A pesar de ser novato solventou a papeleta cun dez”, destaca García-Calvo. Entre as claves do seu éxito, detalla, están ter realizado un moi bo adestramento nos meses previos, a súa experiencia en carreiras de ultrafondo e o feito de atopar neste maratón un compañeiro con similar ritmo e condicións físicas que lle permitiu ter un apoio constante durante o desenvolvemento das etapas. Sobre a participación de Ana Guede, sinala que a súa retirada foi na etapa máis dura do maratón, a de 86 quilómetros de percorrido. Con ampolas e malestar físico, comenta o capitán, cando a médica levaba arredor de 30 quilómetros percorridos “non puido soportar pensar que lle quedaban aínda 56 quilómetros por facer e retirouse”. Esta retirada, recalca, “non mingua o valor da súa participación”, sendo unha das só catro mulleres españolas que participaron nesta edición. Por último, sobre o seu propio resultado, García-Calvo salienta o seu orgullo. “Animicamente non tiven ningún conflito. É o meu oficio, levo facendo estas cousas desde os 18 anos”, recalca. Sobre a espiña de ter quedado de segundo na súa categoría apunta con humor que “case me alegro de ver que hai máis xente coma min, máis Willys, polo mundo”.\nAbnegación e sacrificio\nDesta 32 edición e coas experiencias anteriores ás costa, García-Calvo chama a atención sobre os cambios vividos na proba desde a súa anterior participación. “Evolucionou tanto en cinco anos o sistema de alimentación, de hidratación, de equipamento, de roupa, etc. que fai que haxa menos ampolas, menos deshidratación, menos rozaduras, menos cansazo físico, menos feridas”, indica. Pola contra, chama a atención sobre o feito de como as redes sociais e o continuo acceso dos participantes no maratón a elas na súa opinión “minguou o romanticismo da aventura, de sentirte perdido no mundo, concentrado na carreira”.\nRecuperándose os tres do esforzo feito, o capitán do equipo da Universidade de Vigo salienta como a gran lección persoal que extrae desta experiencia é que “o ser humano é capaz de conseguir os retos que se propón con dúas cousas fundamentais: abnegación e sacrificio”. Así, lembra a intensa preparación realizada durante os seus meses previos, que lles obrigou a correr de luns a venres dúas horas diarias, o sábado descanso e o domingo cinco horas, portando unha mochila de tres quilos ao principio e unha de oito nos últimos tres meses. A pesar deste esforzo, sobre a posibilidade de volver, a resposta é contundente, “se a saúde mo permite como non vou volver”.\nHomenaxe a Arturo Rúa\nDurante a carreira tamén houbo tempo de render homenaxe a Arturo Rúa, auxiliar técnico de servizos xerais da Universidade de Vigo finado o pasado mes de febreiro aos 55 anos de idade. Na última etapa do maratón, de carácter solidario e non competitivo, José García-Calvo, amigo de Arturo, cumpriu o encargo feito por Cati, compañeira de Arturo na conserxaría do Edificio Xurídico-Empresarial, de depositar nunha duna unha pedra que pertenceu a Arturo, namorado de Marrocos. A pedra foi depositada nas dunas de Merzouga na súa memoria.


Ánxela Franco avanza unha ambiciosa aposta pola igualdade de xénero - Novas - BNG da Deputación da Coruña\nPresentación esta mañá na Deputación con Ánxela Franco e as responsábeis do programa.\nBNG 03 nov 2017 - 15:12\nigualdade anxela-franco xenero\nÁnxela Franco, responsábel da Área de Benestar Social e Igualdade da Deputación da Coruña, presentou esta mañá o proxecto Compartimos Plan, un programa para implantar a igualdade de xénero como valor central na cultura organizativa da Deputación e unha ferramenta para coñecer o territorio, as necesidades e eficacia das políticas de igualdade.\nCompartimos Plan traballará nos próximos 18 meses nun programa en catro fases e pretende contar coa participación de axentes chave nas 18 comarcas da provincia a través dun cuestionario, foros de participación e grupos de traballo.\n“O obxectivo é ter un coñecemento exhaustivo da realidade social e dos medios cos que contamos para logo poder actuar”, explicou Ánxela Franco. A deputada nacionalista indicou que o catálogo de recursos do que se pretende dotar á administración pública, empezando pola propia Deputación, é amplo, desde o vocabulario inclusivo até “un simple comedor nesta casa para que a xente que concilia teña un refuxo onde sentarse e tomar o seu xantar”.\n“Esta é unha ferramenta para poñer a disposición das asociacións, dos concellos, da propia administración para que os investimentos vaian dirixidos onde máis se precisan”, insistiu Franco, que estivo acompañada por dúas responsábeis da consultora Deloga, encargada de desenvolver o programa, Eva Garabal e Marta Piñeiro, e tamén pola técnica do seu departamento, Eva Obenza, que definiu o proxecto como "estratéxico e vivo, operativo e viábel, que terá en conta os recursos e pretende crear sinerxías e grupos de traballo, nun proceso participativo que se desenvolverá por todas as comarcas".\nCompartimos Plan consta de catro fases diferenciadas e unha máis de preparación. A fase 1 ten un carácter informativo e de difusión do proxecto, a fase 2 é de diagnose, a fase 3 dedícase á elaboración do plan de acción, e a 4ª e última resérvase para a difusión do Plan para a Igualdade de Mulleres e Homes.\nVídeo da presentación en YouTube: https://youtu.be/vA9xFcquudM


O grupo municipal ribeirense do PBBI propón crear un fondo solidario para autónomos e empresarios – O Barbanza\nO grupo municipal ribeirense do PBBI propón crear un fondo solidario para autónomos e empresarios\nA actual situación debido á pandemia da COVID-19 está a xerar graves consecuencias entre a cidadanía e dun xeito especial, nas empresas e negocios de Ribeira.\nÉ por iso que o Grupo municipal de PBBI (Partido Barbanza Independiente), propón que se axude a ese sector a pagar unha porcentaxe do canon da Seguridade Social e de parte do coste dos alugueres de locais en función de empregados debido o peche da actividade desde o mes de marzo.\nO PBBI insta o pleno proceder a crear un fondo solidario para axudar a todos eses empresarios e autónomos a que poidan facer fronte á difícil situación actual e á que se lles aveciña e neste sentido propón o debate e si procede aprobación dos seguintes acordos:\n1 – Que o Concello de Ribeira proceda a crear un fondo solidario cuxo destino sexa axudar aos empresarios e autónomos a que poidan facer fronte á difícil situación actual e á que se lles aveciña, coa finalidade de que poidan facer fronte ao pago do canon de autónomos e do aluguer dos seus establecementos, entre outros gastos.\n2.- Ese fondo solidario estará composto inicialmente coas contías seguintes: 300.000 euros para campañas de dinamización e 1.500.000 euros para axudas directas a pemes, autónomos e a todo o tecido empresarial. Estas axudas estarán condicionadas ao mantemento do negocio e do emprego segundo as bases para desenvolver.\n3.- Aprobación dunha rebaixa do 25% nos salarios e as dietas dos integrantes do equipo de goberno cunha duración mínima de seis meses.\n4.- Aprobación dunha rebaixa do 25% nas dietas e asignacións a grupos políticos e pola asistencia a calquera comisión e plenos cunha duración mínima de seis meses.\n5.- Redución durante, polo menos, medio ano das dedicacións exclusivas a tres persoas e eliminación da totalidade das dedicacións parciais, podendo manterse esta última medida en función de se prosegue a delicada situación. As prioridades cambiaron e debemos poñer todo o noso empeño en axudar todo o que se poida e non deixar a ninguén atrás.\n6.- Bonificación nas taxas polo abastecemento de auga e da recollida de lixo do 100%, dos afectados polo peche, que se aplicará durante o período que comprenda o peche obrigatorio establecido polo real decreto do estado de alarma.\n7.- Creación dun gabinete económico-xurídico para asesorar a todo o tecido empresarial e a todo aquel traballador afectado pola nova situación co fin de buscar solucións, pois non podemos quedar impasibles e deixar que os problemas se solucionen por se sós.\n8.- Creación dun gabinete de expertos para asesorar a todos os afectados no aproveitamento do potencial das redes sociais e venda online #ante a situación que se aveciña.\n9.- Mantemento dos plans de limpeza e desinfección en todas as rúas de maior tránsito do municipio e nas zonas en que estean abertos establecementos de diferentes sectores.


Blog da Biblioteca de Viós: REUNIÓNS DO CLUB DE LECTURA\nHoxe, xoves 4 de marzo,tivemos a 2ªreunión do noso Club de lectura 2, para falarmos de A expedición do Pacífico de Marilar Aleixandre.\nRematadas as dúas lecturas deste mes, no que a protagonista foi Marilar con dúas mostras ben distintas da súa obra, fixemos xa as dúas seguintes propostas, ás que os integrantes do Club se adhiren segundo os seus gustos.\nA maioría escolleu o libro de Lorenzo Silva, o primeiro da súa Trilogía de Getafe e nove persoas escolleron o Diario cruzado de Xoán e Xoana, de Ana Mª Magalhaes. Dentro dun mes volverémonos ver para, de novo, pasar un tempiño agradable falando de libros (e picando algo, que a estas horas senta moi ben).\nAnOnImAtOn V5.3 17 de marzo de 2010, 12:41\nOs pasteis estaban moi bos ;-)\nos pasteis estaban moi bos pero faltaballes un toque de merengue\nbRa1$ 17 de marzo de 2010, 12:43\nOs pasteis estaban ricos, hai que traelos máis veces\nKR1ST14N 17 de marzo de 2010, 12:43\nOs pasteis estaban moi bos =)\nanoniiimisimooo 30 de marzo de 2010, 22:23\nun hurra polos pasteeeis!!!!


VEIGA DE LOGARES-A FONSAGRADA-LUGO: Lucía Pérez cóase na semifinal para representar a TVE en Eurovisión\nLucía Pérez cóase na semifinal para representar a TVE en Eurovisión\nLucía Pérez garantiuse o paso á semifinal de 'Destino Eurovisión', o formato elixido este ano por TVE para escoller representante no festival, que se celebrará en Dusseldorf. A do Incio convenceu ao xurado e tamén á audiencia, que coas súas chamadas situouna como unha das máis votadas na gala deste venres, xunto ao cantante de estilo 'crooner' David Sancho e ao grupo de mozos Auryn.\nLucía Pérez cantou en terceiro lugar. Executou unha versión abreviada e en castelán de 'Non ho l'eta' —'No tengo edad'— coa que unha novísima Gigliola Cinquetti gañou o certame de forma incontestable en 1964. Lucía Pérez pasou a primeira criba do xurado e recibiu encomios de Boris Izaguirre e da cantante Merche, eloxiou a dozura da do Incio e a súa interpretación.\nAínda quedan tres galas\nOs tres elixidos polo público na gala deste venres, Lucía Pérez, David Sancho e Auryn, xunto aos dous repescados polo xurado, Gio e Dá Igual, comparecerán na semifinal cos cinco gañadores doutra gala que se celebrará a semana que vén con idéntico procedemento.\nNesta terceira gala, na que os aspirantes seguirán interpretando grandes éxitos da historia do Festival de Eurovisión, só tres serán os elixidos polo público e o xurado.


Máis lixeiros ca os aspiradores tradicionais pero menos eficaces | Revista - Part 2\n: Máis lixeiros ca os aspiradores tradicionais pero menos eficaces\nAnalizáronse seis aspiradores vasoira con prezos que van dos 69,90 euros de Hoover aos 179 euros de Rowenta.\nTodos funcionan con baterías recargables, que duraron, de media, 24 minutos.\nAs seis mostras superaron os ensaios de seguridade eléctrica e a proba de uso.\nTres das vasoiras eléctricas analizadas pregábanse para facilitar o seu almacenamento, outras tres pódense converter en aspiradores de man e dous mantéñense en posición vertical cando non se están utilizando.\nOs aspiradores vasoira teñen un prezo parecido ao dos convencionais, pero a súa potencia de succión e mais a súa eficacia foron inferiores, principalmente na proba de aspirado en rañuras.\nA mellor relación calidade-prezo correspóndelle ao modelo analizado de Hoover. Foi a máis barata do comparativo e a máis lixeira. Gustoulles aos consumidores na proba de uso e amosou unha boa eficacia de aspirado.\nASPIRADOR DE TRINEO 2000 W Limited Edition VCE-156 Freejet SU144CBR2011 Minuetto Eco AE2510\n75,73 69,90 87,06\nGarantía indicada no manual de instrucións\n2 anos Non indica 2 anos\nEtiquetaxe e manual de instrucións\nCorrecto Mellorable Correcto\n3,40 2,45 2,70\nAltura - altura pregado (cm)\n114 - 79 107 - 64 107\nAspirador de man extraíble\nTubo alongador flexible Aspiración en esquina Posición párking Tubo alongador flexible Aspiración en esquina Soporte chan Soporte chan\nConsumo en carga (vatios) (1)\n8,7 6,4 6,4\nConsumo del motor (vatios) (2)\n70,8 93,6 74\nForza de aspiración (m/s)\n35 13,1 8,8 7,6\nDuración das baterías (minutos)\nEnsaio de caída\nAspirado sobre superficie dura (% de talco aspirado) Chan\n100 29 99 97\nAspirado sobre tea (% de talco aspirados) Coxín\n100 87 99 98\nAspirado sobre tea (% de pan relado aspirado) Mantel\n100 98 100 99\nAspirado sobre tea (% de area aspirada) Moqueta de coche\nAspirado sobre rañura (% de pan relado aspirado) Rañura\nAspirado sobre moqueta (% de fíos aspirados) Fíos\nNota de calidade\nProba de uso (de 0 a 10)\nPraktika FD88 08 32 Airforce RH8565 01 Ergorrapido ZB2813 ML13\n104 179 156,50\nCorrecto Correcto Mellorable\n2,65 3,65 2,45\n113 - 75 120 109\nAspiración en esquina Soporte mural Soporte chan Aspiración en esquina Posición parking Aspiración en esquina Soporte mural Soporte chan\nConsumo en carga (vatios)(1)\n7 14 4,7\nConsumo del motor (vatios)(2)\n62,2 104 67,3\n7,4 15,9 15,5\n24 46 20\nMoi ben Moi ben Ben\n6,6 7,8 7,8\n1. Consumo en carga: Consumo cargando as baterías tras unha descarga completa.\n2. Consumo do motor: Consumo co motor de aspiración á máxima potencia de funcionamento e coas baterías en plena carga. Canto maior é, máis electricidade consume o aparello: Tamén pode estar relacionado cunha maior potencia do motor.\nIr á páxina anterior: « Máis lixeiros ca os aspiradores tradicionais pero menos eficaces


Didáctica da Matemática – Grupo Roda\nOs principais obxectivos da área de Didáctica das Matemáticas da USC son a formación do profesorado, a avaliación dos coñecementos nos distintos niveis educativos; e o deseño, implantación e análise das prácticas docentes. As liñas de investigación que segue esta área céntranse nas seguintes:\nDúas liñas tradicionais:\nLiña A: Coñecemento e desenvolvemento profesional do profesorado de matemáticas.\nLiña B: Visualización e razoamento espacial.\nTres liñas emerxentes:\nLiña C. Modelización matemática e competencia en áreas STEAM (Ciencia, Tecnoloxía, Enxeñaría, Arte, Matemáticas).\nLiña D. Boas Prácticas Matemáticas en Educación Infantil. Liña\nE. Estímulo matemático para a educación inclusiva.\nOs membros da área participan activamente en redes como a Sociedade Española de Investigación en Educación Matemática (SEIEM), e asociacións profesionais como a Asociación Galega de Profesores de Ensino Matemático (AGAPEMA) ou a de Profesores de Ciencias de Galicia (ENCIGA). A área forma o grupo de Innovación Docente da USC denominado Tesela de Innovación en Educación Matemática (GIDEM-TESELA). Varios dos docentes da zona pertencen ao profesorado de ESTALMAT-Galicia, un proxecto de Estimulación do Talento Matemático. Colabora recentemente coa asociación IGAXES3 (Instituto Galego de Xestión para o Terceiro Sector) no ensino e aprendizaxe das matemáticas con alumnado en risco de exclusión.\nCachafeiro Chamos, Luís Carlos\nDr. Teresa Fernández Blanco es profesora Titular de Didáctica de la Matemática\nPablo González Sequeiros (Salvaterra de Miño, 1982). Profesor Contratado Interino da Área\nGraduado en Mestre de Educación Primaria con Mención en Atención a Diversidade\nLabraña Barreiro, Pedro Antonio\nNúñez García, Cristina\nNúñez Paños, María del Carmen\nDolores Rodríguez Vivero é doutora en Matemáticas pola Universidade de Santiago de\nSalinas Portugal, María Jesús